cyanic-selkie/wikianc huggingface dataset:
St. Gallen Symposium
Ideen til St. Gallen-symposiet var en reaksjon på studentopprøret i 1968, og har siden blitt organisert av International Students’ Committee (ISC), et studentinitiativ ved universitetet i St. Gallen. Hvert år kommer mer enn 1 000 deltakere, og er det blant verdens aller største og mest kjente studentdrevne arrangementer. Personligheter som Josef Ackermann, Muhammed Khatami, Robert Dudley og Ratan Tata har i de senere år deltatt.
Maurice Perrin
Maurice Perrin (født 27. oktober 1911 i Paris, død 2. januar 1992 i Plaisir) var en fransk syklist som deltok i de olympiske leker 1932 i Los Angeles. Perrin ble olympisk mester i banesykling under OL 1932 i Los Angeles. Sammen med Louis Chaillot vant han tandem foran Ernest Chambers / Stanley Chambers fra Storbritannia og Willy Gervin / Harald Christensen fra Danmark.
Ida-Viru fylke
Kommuner
Fylket er inndelt i kommuner. Etter en omfattende kommunereform i 2017 består fylket av fire bykommuner (estisk: linnad) og fire landkommuner (estisk: vallad).
Landkommuner:
Frederick Lindsay
Frederick Robin Lindsay (født 11. januar 1914, død 6. april 2011) var en britisk landhockeyspiller som deltok i de olympiske leker 1948 i London. Lindsay vant en olympisk sølvmedalje i landhockey i OL 1948 i London. Han var med på det britiske laget som kom på andreplass i landhockeyturneringen. I semifinalen slo laget Pakistan med 2-0, men tapte finalen til India med 0-4. Lindsay spilte alle fem kampene i OL-turneringen.
Craft Hvittingen OPP
Intersport Hvittingen OPP Løp er et motbakkeløp i Sande som arrangeres av Intersport Holmestrand. Løpet ble første gang arrangert i 2009 og inngår i Hvittingen Trippelen som i tillegg omfatter Nakamura Hvittingen OPP på sykkel og Swix Hvittingen OPP på ski.
Løypa starter på Holm i Sande helt nede i fjæren, og har målgang på toppen av Hvittingen på 404 meter. Løypa er 6 km lang.
Acoustic
Acoustic er et samlealbum med John Lennon bestående av demoer med studio og live-opptredener av hans akustiske gitararbeid. Albumet ble utgitt i 2004.
Utgivelsen ble kritisert av kritikere og fans, siden ni av de seksten innspillingene hadde tidligere blitt utgitt på samleboksen John Lennon Anthology i 1998. De resterende sangene hadde vært tilgjengelig på bootlegs i flere år.
Selv om albumet ikke klarte å komme inn på listene i Storbritannia, nådde Acoustic nummer 31 i USA, og gjorde dette til John Lennons beste posthume listeplassering i USA siden soundtracket til Imagine: John Lennon fra 1988.
Albumet debuterte på Billboard 200 den 20. november 2004 som nummer 31, med et salg på 27 858 kopier. Den forble åtte uker på listen.
Dette albumet ble utgitt med et digitalt system som begrenset kopiering i noen regioner.
Julius M. Smith
Julius Marius Smith (født 22. august 1825 i Tvedestrand, død 8. oktober 1905 i Arendal) var en norsk skipsreder, sjøkaptein og forretningsmann.
Bakgrunn og arbeid
Han var sønn av skipsreder, kjøpmann og skipsbygger Mads Henrik Tybring Smith og hans danske hustru Henriette Brahde, og ble født som nummer tre i søskenflokken på syv. Han reiste til sjøs som fjortenåring på en av hans fars seilskuter. Han ble styrmann allerede som 17-åring på briggen «Tvedestrand». Da han var 21 fikk han skipperborgerskap, og ble kaptein på briggen «Den syttende mai», senere på barken «Oxefia», hvor han reiste til blant annet USA, Panama, Rio de Janeiro, Amsterdam og England. I 1852 ga han opp sjømannslivet, og byttet ut hans gamle borgerbrev med et handelsborgerbrev i Arendal året etter. Han ble kompanjong med sin svigerfar, og etter at svigerforeldrene døde, ble selskapet delt mellom ham og svogeren Jens T. Thommesen, som sammen utvidet selskapet. Smith ble etter hvert seniorsjef i Handelshuset Thommesen - Smith, og var i en periode Arendals rikeste mann. 21. januar 1885 ble han ridder av St. Olavs Orden for almennyttig virksomhet.
Ekteskap, boliger og barn
Smith forlovet seg inn i en annen fornem familie i 1852, det var Thor Thommesens attenårige datter Alice, født 23. januar 1833 som var den utkårede. De ble viet av sogneprest Even Meldal Schelderup Cormontan i Trefoldighetskirken i Arendal 14. juni 1853.
Etter en måneds ferie i Sverige, Danmark og Tyskland sammen med sine to søstre, bosatte de seg i Arendal på Langbryggen i ett av Thor Thommesens hus. De bodde etter dette en periode i huset til bestemor til Alice, også på Langbryggen, så til hjørnet av Kirkegaten og Havnegaten. I 1866 kjøpte Smith landstedet Frednes ved Longumvannet, og brukte dette som sommerbolig. I bybrannen i 1868 mistet de sitt hjem i Arendal by, og flyttet midlertidig til Frednes. Der døde Alice i sin ellevte barnefødsel, kun 36 år gammel, 19. juni 1869. Han kjøpte 11. desember 1871 en tomt i Tollbodgaten for 6 600 kr, hvor han fikk reist en murbygning som han brukte som bolig. Bygningen kom på 57 000 kr. Der bodde han til sin død, hvoretter den ble solgt 30. mars 1906 for 42 000.
Ekteparet fikk sammen elleve barn, hvor fem vokste opp. Smith hadde liten nærhet med sine barn, og de ble tatt mest vare på av sin bestemor Hanne Thommesen. Hans fire døtre ble alle tidlig gift, Hanne i 1874 med skipsreder Christian Stephansen, Thora i 1875 med skipsreder Oscar Herlofsen på Strømsbu gård, Henriette i 1884 med kammerherre Hans Paasche Thorne, og Julie i 1885 med brukseier Willem Stibolt. Smith forble enkemann resten av livet, og fikk 34 barnebarn.
Sønnen Mads Henrik Smith (1860–1920) overtok farens interesser i handelshuset etter faren døde. Han ble i 1884 gift med Anna Sophie Dedekam Geelmuyden (1864-), datter av ordfører i Arendal, Anders D. Geelmuyden, og Anna Sophie Dedekam (1835-1864): se Dedekam (slekt). Da Mads Henrik døde 7. juli 1933 gikk selskapene tilbake i sin fullhet til Thommesenslekten. Mads og Anna Sophie fikk flere barn, blant annet maleren Julius Smith
Stanley Chambers
Stanley Chambers (født 13. september 1910 i London, død august 1991) var en britisk syklist som deltok i de olympiske leker 1932 i Los Angeles. Chambers vant en olympisk sølvmedalje i banesykling under OL 1932 i Los Angeles. Sammen med sin bror Ernest kom han på andreplass i tandem bak Louis Chaillot  / Maurice Perrin fra Frankrike. Willy Gervin / Harald Christensen fra Danmark kom på tredjeplass.
Sommerlyst skole
Sommerlyst skole er en ungdomsskole sør på Tromsøya.
Skolen er en av Tromsøs største ungdomsskoler, og har i underkant av 500 elever fordelt på 36 kontaktlærergrupper.
Satsningsområder:
Elever ved skolen har siden 1975 produsert den årlige revyen Polarshow, som alltid har premiere rett etter påske. Polarshow er en av de eldste av Tromsøs skolerevyer.
Richard Kuhn
Kuhn ble tildelt Nobelprisen i kjemi for 1938 for sin forskning på karotenoider og vitaminer, men den tyske regjeringen tillot ikke Kuhn å motta prisen. Kuhn ble senere tildelt nobelprisdiplomet og medaljen, men ikke pengene.
Järva fylke
Järva, eller Järvamaa, (estisk: Järva maakond) tidligere også historisk landskap Jerven, er et av 15 fylker i Estland. Det ligger sentralt i landet. Järva grenser til Lääne-Viru i øst, Jõgeva i sørøst, Pärnu i sørvest, Rapla i vest og Harju i nord.
Kommuner
Bykommuner
Landkommuner:
Mesanin
Mesanin (av italiensk mezzanino, diminutiv av mezzano, «den mellomste», og mezzo, «halv»), også kalt entresol som på fransk, er en lav mellometasje som er lagt mellom to andre, særlig første og andre etasje. Mesaninen er ofte en form for balkong eller galleri med lavere takhøyde som deler hovedetasjene i en bygning. Mesaniner forekommer ofte i renessansens proporsjonsbaserte palassarkitektur.
Eksterne lenker
Mezzanine
Zhang Zhidong
Zhang Zhidong (forenklet kinesisk: 张之洞; tradisjonell kinesisk: 張之洞; pinyin: Zhāng Zhīdòng; Wade–Giles: Chang Chih-tung; stilnavn: Xiàodá (孝達); pseudonymer: Xiāngtāo (香濤), Xiāngyán (香岩), Yīgōng (壹公), Wújìng-Jūshì (無竟居士), senere Bàobīng (抱冰); posthumt navn: Wénxiāng (文襄); født 2. september 1837 i Nanpi i provinsen Zhili i Kina, død 4. oktober 1909 i Beijing) var en ledende kinesisk statsmann under det sene Qing-dynastiet.
Zhang Zhidong ble i 1880 viseinspektør over Kinas skolevesen og i 1882 guvernør for provinsen Shanxi samt i 1884 visekonge over provinsene Guangxi og Guangdong. På denne post viste han seg som iherdig motstander mot franskmennene i Tonkin. Hans dyktighet ble verdsatt av enkekeiserinne Cixi, som den gang var rikets egentlige hersker, og hun forfremmet ham. Årene 1889–1907 var Zhang visekonge for Huguang (provinsene Hupei og Hunan) og virket der særlig for folkeundervisningens fremme på klassisk kinesisk grunn. Han ville at kineserne skulle tilegne seg vestlig teknisk kunnskap, men han stilte seg derimot avvisende mot innføring av konstitusjonelle institusjoner.
Bakgrunn og tidlig virke
Zhangs familie stammet fra Nanpi fylke i Zhili-provinsen. Zhang var sønn av en lavere embedsmann som falt i kamp under et Miao-opprør i hans forvaltningsområde i 1856. Selv ble Zhang i ung alder lagt merke til ved sin store lærdom.
I 1865 ble han dommer i Guangdong og i 1868 skattemester i Jiangsu. Senere var han universitetslærer og vendte i 1880 oppmerksomheten mot seg ved et protestskriv til keiseren mot den traktat som stattholderen over Mandsjuria i 1879 hadde inngått med Russland.
Bakgrunnen var denne: Under Dunganopprøret (1862-1877) hadde russerne sett sitt snitt til å okkuperr regionen Ili i Xinjiang. Kina klarte til slutt å nedkjempe opprørerne, og krevde så at russerne trakk seg ut av Ili. Dette utløste den såkalte Ili-krisen. Kinesernes forhandler, Chonghou, var både inkompetent og korrupt - russerne bestakk ham til medgjørlighet. Det var heller ikke noen fordel at Chonghou ikke hadde noen særlig kjennskap med den aktuelle regionens geografi, og trodde at han hadde sikret hele Ilis tilbakeføring - mens russerne i virkeligheten beholdt nesten 3/4-deler av området. Uten å ha klarert det med sentralmyndighetene undertegnet han avtalen som dessuten gav russerne ektraterritoritale rettigheter, konsulater, kontroll med handelen og en klekkelig erstatning. Dette utløste massive protester i Kina, og blant de protesterende var Zhang Zidong. Han krevde at Ch'ung-hou måtte henrettes, og at regjeringen erklærte traktaten ugyldig. Han erklærte at
De kinesiske høylærde krevde at det ble mobilisert militært mot Russland. Dette førte til handling; viktige poster ble gitt til offiserer fra Hunanhæren og Charles Gordon ble rådpurt om militære spørsmål.
Russerne måtte gå med på en revidering av avtalen i kinesisk favør.
Første sino-japanske krig
Zhang Zhidong ble involvert i den første sino-japanske krig, skjønt ikke ved frontlinjene. Han gikk tidlig inn foer at man søkte bistand fra de europeiske styrker stasjonert ved Tianjin i forsvaret mot Japan. I oktober 1894 telegraferte han til Li Hongzhang, visekongen av Zhili, og gikk inn for innkjøp av marinemateriell og finansieringshjelp ved lån fra vestlige banker. I begynnelsen av 1895, da japanerne hadde angrepet Shandong, telegraferte Zhang til guvernør Li Bingheng og foreslo en umiddelbar rekrutteringskampanje, bygging av strenge befestninger og bruk av landminer for å sinke japanernes fremmarsj. Han sendte også våpen og ammunisjon for å styrke de stedlige kinesiske styrker.
Taiwan
Zhang hadde sterke meninger om Taiwan spørsmålet, og i slutten av februar 1895 gjorde han det klart for keiserhoffet i Beijing at han var sterkt i mot at øya skulle avstås til japanerne. Han fremla en rekke forslag for at dette skulle forhindres. Han foreslo at man tok opp støre lån fra Storbritannia, som til gjengjeld kunne la sine betydelige flåtestyrker beskytte Taiwan fra japanerne, Til gjengjeld kunne britene også innrømmes gruverettigheter der for ti eller tyve år.
Han ble dypt skuffet i mai 1895 da Qing-regjeringen kalte alle sine sivile og militære førende krefter over til det kinesiske fastland. Hoffet overlot til fol på øye å forsvare seg selv. En bønn om hjelp til styrkene der ble avvist av Zhang, som vurderte løpet som kjørt og situasjonen som håpløs etter at Keelung falt og bare Taipei var igjen som støttepubbkt for forsvarerne. Den 19. oktober 1895, var Liu Yongfu, den siste Qing-general på Taiwan, beseiret, og trakk seg tilbake til Xiamen.
Militær modernisering
Zhang hadde opprettet en militær- og marineakademi i Guangdong, og oppstilte også «Guangdongs seierrike hær» (Guangdong Sheng Jun), en regional yong-ying-hær, innen 1894. Han opprettet også Hubeis militærakademi (Wubei xuetang) i 1896, med mange instruktører hentet Guangdongakademiet. Staben var for det meste kinesisk (ikke mandsjuisk). Han ansatte også tyske offiserer som instuktører.
Mens han var guvernør i Nanjing i 1894 hadde Zhang invitert et tysk treningsregiment på tolv offiserer og 24 underoffiserer for å få oppgradert den lokale garnison til en moderne militærstyrke. Etter den første sino-japanske krig ble Zhang i 1894 ved keiserlig dekret beordret til Wuchang som visekonge for Huguang. Der trakk Zhang på sine tidligere erfaringer og moderniserte de militære styrker der også. Han trente og utstyrke moderne enheter som omfattet sappører, andre ingeniørsoldater, kavaleri, militærpoliti, artilleri og infanteri. Av de 60.000 mann under hans kommando ble 20.000 direkte trenet av utenlandske offiserer, og et militærakademi ble grunnlagt i Wuchang for opplæring av fremtidens generasjoner av offiserer og soldater. Zhang bevæpnet styrkene med tyske Mauserrifler og annet moderne utstyr. Utenlandske observatører var av den oppfatning at styrkene trenet der og stasjonert i Wuchanggarnisonen var fullt på høyde med europeiske militære enheter.
Bokseropprøret
Under bokseropprøret i 1900 klarte han å bevare fred og ro i Yangtze-dalen. Sammen med noen andre guvernører i Kina som hadde kommando over større moderniserte militære styrker, nektet han å slutte seg til det keiserlige hoffs beslutning om å gå til kamp mot åttenasjonsalliansen.
Embeder i Beijing
Zhang ble i 1901 medlem av Storrådet og i 1902 overkommissar for handelssaker, og ble i 1907 kalt av enkekeiserinne Cixi til Beijing, der han mottok en rekke høye embeder, blant annet øverste ledelse av undervisningsvesenet. I motsetning til Yuan Shikai la Zhang mindre vekt på hærens enn på folkeundervisningens reform. Et av hans skrifter handlet om dette: Konfucius' morallære ble fremholdt som undervisningens urokkelige fundament. Etter enkekeiserinnens og Guangxu-keiserens død i 1908 støttet Zhang kraftig den nye regenten Prins Chun og ble etter Yuan Shikais avsettelse (januar 1909) prinsens fremste rådgiver.
Ettermæle
Zhang skildres som en hederlig og ubestikkelig embetsmann, til en viss grad reformvennlig, men som følge av sin ensidig klassiske og teoretiske dannelse heller doktrinær.
Kjærligheten til Kinas klassiske kultur var den drivende kraft bak hele hans offentlige virksomhet. Sammen med Zeng Guofan, Li Hongzhang og Zuo Zongtang blir han regnet som en av de fire store embedsmenn under den sene Qing-tiden.
Zahle
Zahle (Zahlé, Zahla eller Zahleh; arabisk زحلة) er Libanons tredje største by. Den ligger sentralt i Bekaa-dalen, tett ved hovedveien fra Beirut til Damaskus, og har (2006) mellom 150 000 og 200 000. De fleste av innbyggerne er kristne.
Svenska Yle
Svenska Yle er den svenskspråklige delen av Finlands statlige selskap for fjernsyn og radio, Yle. Programenheten har fjernsynskanalen Yle Fem og radiokanalene Yle Radio Vega og Yle X3M. I tillegg har Svenska Yle en omfattende nyhets- og programformidling på nettet.
Programvirksomheten i Svenska Yle er organisert i fire genregrupper. Disse er:
Alternative vinkler
Alternative vinkler kalles de parene av vinkler som i skjæringspunktet mellom to rette linjer innbyrdes er og forblir like store, uansett om vinkelen mellom de to linjene endres.
Om man i et ortgonalt system med dimensjonene x og y definerer en linje x = 0 og en linje x = y, vil fire vinkler oppstå i skjæringspunktet - de to vinklene på 45° er alternative vinkler innbyrdes, og de to vinklene på 135° er alternative vinkler innbyrdes.
Bernt Anker
Bernt Anker (født 22. november 1746 i Christiania (dagens Oslo), død 21. april 1805 samme sted) var en norsk forretningsmann, skipsreder, skogeier, trelasteksportør, godseier, verkseier, vitenskapsformidler, kammerherre og konferensråd. Han ble etter hvert Norges rikeste mann og eide blant annet bergverk, Hakadals verk og Moss Jernverk, Paléet, som senere ble kongebolig i Christiania, og Frogner Hovedgård. Omkring 20 000 ansatte hadde Anker i sine ulike virksomheter.
Biografi
Bernt Ankers oldefar Erich Olsen Ancher var født i Göteborg og slo seg ned som kjøpmann i Christiania i 1660-årene. Sønnen Bernt Ancher ble sogneprest i Land, og sønnesønnen Christian Ancher fulgte i sin farfars fotspor og ble handelsmann i Christiania, hvor han slo seg opp som skipsreder og trelasteksportør. Da Bernt Anker ble født, eide faren 50 skip og var en av byens største trelasthandlere. Bernt Anker fikk en god utdannelse etter tidens standard. Etter at skolegangen var avsluttet, reiste han sammen med sine brødre i flere år rundt i Europa, og han lærte seg til sammen sju språk. Da Anker var 21 år, overtok han handelshuset sammen med sin mor, som var blitt enke, og sine to brødre, Peder og Jess. Den eldste av brødrene, Iver Ancher, døde ugift i 1772 uten å ha spilt noen rolle i familiebedriften.
Somalisk Studentforening
Somalisk studentforening – SSF ble grunnlagt i 1993 av studenter ved Universitetet i Oslo. Foreningen er opprettet med det formål at den skal skape en positiv holdning overfor utdanning ved å motivere elever til å ta utdanning utover den obligatoriske skolegangen. Arbeidet med å prøve å få flere somaliske til å ta en høyere utdanning er viktig for foreningen.
Bernt Anker
Biografi
26 år gammel giftet Bernt Anker seg med den ti år eldre Mathia Collett. Hun var enke etter Morten Leuch og var en av Christianias rikeste kvinner. Med sin nyervervede kapital kunne Bernt Anker kjøpe ut resten av familien fra handelshuset og bli eneeier.
I 1805 døde Anker, 58 år gammel, som enkemann og barnløs. Paléet ble testamentert til staten som kongebolig. Katedralskolen fikk Paléhagen og en boksamling. Krigsskolen fikk Bernt Ankers personlige boksamling og eiendommen Tollbugata 10. Resten av formuen ble plassert i et fideikommiss som årlig skulle fordele overskuddet blant byens enker, studenter og fattige. Men Bernt Ankers slektninger underslo store summer fra selskapet, som kort tid etter hans død ble slått konkurs.
Wonsaponatime
Wonsaponatime er et samlealbum av John Lennon som består av hjemmedemoer, alternative studio-opptak og uutgitt materiale. Albumet inneholder høydepunkter fra samleboksen John Lennon Anthology, gitt ut omtrent samtidig. Albumet er gitt ut i 1998. Mange av sangene på Wonsaponatime' har blitt redigert ned fra versjonene på John Lennon Anthology.
Wonsaponatime kom ikke inn på de amerikanske albumlistene, men nådde nummer 76 i Storbritannia.
Sporliste
Alle sanger skrevet av John Lennon, unntatt hvor annet står.
Fjerdingby Innebandyklubb
Fjerdingby Innebandy er en innebandyklubb fra Rælingen kommune i Akershus. Klubben ble stiftet offisielt 12. september 1991 av en kameratgjeng fra Fjerdingby.
Klubben har herrelag og flere lag for ungdom. Herrelaget spiller sin niende sesong i Eliteserien og har ett seriegull og to NM-gull. Klubben har 2 hjemmebaner: Marikollhallen og Sandbekkhallen
www.fjerdingbyibk.no
Fylkesvei 4640
Fylkesvei 4640 går mellom Kvalvåg og Idse i Strand kommune. Veien er 2,8 km lang.
Frem til 2019 hadde veien betegnelsen fylkesvei 535.
Eini
Karriere
Eini Orajärvi vokste opp på en gård sammen med sin familie i Pello, Finland. Eini og hennes 14 år gamle lillebror startet ei gruppe som de kalte Sailons-bandet, som hun ble vokalist for i 1974. I 1988 giftet hun seg med Lars Pajumäki, og tok hans etternavn.
Diskografi
Studioplater:
Singler:
Monocle
Monocle (engelsk: 'monokkel') er et engelsk trendmagasin med fokus på design, kultur, politikk samt business.
Det utkommer ti utgaver i året og blir distribuert til femti nasjoner.
Redaktør er Tyler Brūlé. Han er et internasjonalt styleikon og lanserte Wallpaper magazine.
Juan de Zumárraga
Juan de Zumárraga (ført 1468 i Durango i Baskerland i Spania, død 3. juni 1548 i Ciudad de Mexico i Ny-Spania) var den første katolske biskop av Mexico mellom 1528 og 1548.
Friidrett under Sommer-OL 1996 – 800 meter menn
Dette er de offisielle resultatene for friidrettsøvelsen 800 meter, herrer ved Sommer-OL 1996 i Atlanta, Georgia, USA. Totalt var 57 utøvere påmeldt i øvelsen, men en stilte ikke til start.
Juan de Zumárraga
Fransiskanerprest
Juan de Zumárraga kom fra en adelig familie. Han trådte inn i fransiskanerordenen og ble presteviet i den. I 1527 var han custos i dens konvent i El Abrojo. Kort etter ble han utnevnt til en av forhørsdommerne i den domstol som var satt til å granske påståtte hekser i Baskerlandet.Av hans skrifter vinner man det inntrykk gat han anså disse heksene som intet annet en kvinner som var plaget av hallusinasjoner. Han ledet også fransiskanernes ordensprovins Concepción.
Friidrett under Sommer-OL 1996 – 800 meter menn
Vebjørn Rodal og Atle Douglas representerte Norge. Vebjørn Rodal vant gullmedaljen på ny olympisk rekord, mens Atle Douglas ikke klarte å kvalifisere seg til semifinalene.
Rekorder
Før konkurransen var verdens- og olympisk rekord som følger:
I finalen satte Vebjørn Rodal ny olympisk rekord med 1.42,58 minutter.
Juan de Zumárraga
Biskop
Zumárraga kom i konflikt med den verdslige makt fordi han protesterte mot det han mente var maktmisbruk, og måtte derfor vende tilbake til Spania i 1532. Skjønt han ble utnevnt til biskop i 1530, ble han ikke bispeviet før 27. april 1533, under dette oppholldet i Spania. Han ble da ordinert i Valladolid av Diego Ribera de Toledo, biskop av Segovia, med titularbiskop Francisco Zamora de Orello av Brefny, og Francisco Solís, biskop av Drivasto, som medkonsekrerende.
Zumárraga skrev også katekismer. I 1547 ble han elevert til erkebiskop.
Episkopalgenealogi
Hans episkopalgenealogi er:
Willy Gervin
Willy Viggo Gervin (født 28. november 1903 i København, død 8. juli 1951 i Roskilde) var en dansk syklist som deltok i de olympiske leker 1932 i Los Angeles.
Tyresö FF
Tyresö Fotbollförening er en svensk fotballklubb fra Tyresö kommune i Stockholms län i Sverige. Foreningen ble stiftet i 1972, da fotballavdelingen løsrev seg fra Tyresö IF (selv dannet i 1958).
Laget er et av få rene fotballag der kvinnefotballen har gjort det bemerkelig bedre enn herrefotballen. Der herrelaget har spilt i den nest øverste divisjonen i Sverige to ganger, i 1985, og i 1990. Begge gangene endte med nedrykk. Per 2010 spiller herrelaget i division 3, det vil si det fjerde høyeste nivå.
Kvinnelaget har tilhørt de to øverste divisjonene i seriesystemet for kvinner, og laget er i sin femte sesong tilsammen i Damallsvenskan. Tyresö var ikke blant lagene som kjempet om plass i den første landsommfattende Damallsvenskan, og kom rykket først opp i den femte sesongen, i 1992. Laget greide seg fint med en åttendeplass i sin første sesong, økte deretter til sjetteplass i andresesongen, for siden å ende først rett over nedrykksstreken i 1995 og under i 1996. Etter to år i divisjonen under, kom Tyresö tilbake i 1999, men rykket rett ned igjen.
Laget falt deretter ganske raskt nedover i divisjonene, og var i 2005 nede på fjerde nivå (division-3) før forretningsmannen Hans Löfgren tok interesser i klubben. Med Löfgrens støtte brukte man fire sesonger på å rykke opp tre ledd, og i 2009 vant Tyresö 1. divisjon avdeling nord og rykket dermed opp til Damallsvenskan 2010. Det ble en imponerende førstesesong; laget fikk like mange poeng som fjorårsmestrene Linköping, men ble slått på målforskjell og ble dermed nummer fire i tabellen. De kunne imidlertid smykke seg som det eneste laget som slo seriemestrene LdB FC. Laget hentet Elaine fra WPS-konkursboet Saint Louis Athletica i juli, og hadde også flere andre profesjonelle spillere fra utlandet, blant annet Kirsten van de Ven (Nederland) og Lene Røddik Hansen (Danmark). I Damallsvenskan 2011 ble det nok en fjerdeplass, denne gangen poenget bak bronse. De kom også til cupfinalen det året, der de tapte på straffer etter 2-2 etter ekstraomganger.
Andrelaget til Tyresö, som omtaler seg som Tyresö DFF, spiller i 2. divisjon, blant annet mot Älvsjö AIK, andrelaget til Djurgården.
Kinas riksvei 218
Kinas riksvei 218 (G218) løper fra Yining til Ruoqiang, begge i den autonome region Xinjiang. Den er 1067 kilometer lang.
Geomagnetisk storm
En geomagnetisk storm (også kalt magnetisk storm) er et romværsfenomen i jordens magnetosfære forårsaket av en sjokkbølge i solvinden, i sin tur forårsaket av noen form for solaktivitet, vanligvis en koronamasse-utbrudd eller solstorm. Vanligvis varer stormen i ett eller noen få døgn.
Effekter
Blant effektene av geomagnetiske stormer kan det nevnes:
NM for janitsjarkorps
Norgesmesterskapet for janitsjarkorps (ofte bare kalt NM Janitsjar) er en korpskonkurranse, fordelt på åtte divisjoner. NM arrangeres hvert år helgen før palmehelgen i Olavshallen i Trondheim. Mesterskapet er åpent for alle amatørkorps med janitsjarbesetning som er medlem i Norges Musikkorps Forbund (NMF). Konkurransen er delt inn i divisjoner etter nivå, og man plasseres inn i en divisjon ut fra tidligere resultater. Regjerende norgesmester per 2023 er Strusshamn Musikkforening.
Norgesmestere
Elitedivisjonen ble opprettet i 1993. inntil da var vinner av 1. divisjon Norgesmester. Årene 2020 og 2021 ble norgesmesterskapet ikke arrangert på grunn av covid-19-pandemien.
Bedømming
Det benyttes åpen bedømming, altså at dommerne er kjent med hvilket korps som spiller og får se opptredenen i alle divisjoner i NM for janitsjarkorps. Innføringen av dette har vært et stridsspørsmål med meget sterke meninger for og imot både åpen og lukket bedømming. Som dommere har vært brukt både nasjonale og internasjonale storheter innen korpsbevegelsen og profesjonelle musikere uten korpsbakgrunn.
Divisjonene
Det er delt inn i åtte divisjoner.
7. divisjon
Nye NM-korps melder seg på i 7.divisjon, evt. sender inn kvalifisering til 1-, 3. eller 5. divisjon.
Monaghan (grevskap)
Monaghan (irsk: Contae Mhuineacháin) er et grevskap i Irland. Det er ett av tre grevskap i provinsen Ulster som ikke tilhører det britiske Nord-Irland. Det er en del av grenseregionen, og har navn etter administrasjonsbyen Monaghan. Befolkningen utgjorde ved folketellingen i 2011 på 60 483 innbyggere. Monaghan er det femte minste av republikken Irlands 26 grevskap i areal og fjerde minste i henhold til folketall. Det er det minste av Ulsters 9 grevskap i størrelse og også det minste i henhold til befolkning.
Peugeot 307
Peugeot 307 er en liten familiebil som ble produsert av den franske bilprodusenten Peugeot. Modellen ble lansert i 2001, og vant Årets Bil i Europa i 2002. Bilen ble i 2007/2008 erstattet av Peugeot 308.
Historie
307 ble opprinnelig presentert som prototypen «307 Prométhée» i 2000. Produksjonsmodellen ble presentert i Europa i 2001 som en etterfølger til den ekstremt vellykkede Peugeot 306, som anses som den beste bilen i sin klasse fra den ble lansert i 1993.
Monaghan (grevskap)
Monaghan er fødestedet til dikteren Patrick Kavanagh (1904–1967), som baserte mye av sitt dikteriske arbeid i grevskapet, blant annet refererer hans dikt «Stony Grey Soil» og «Shancoduff» til grevskapet.
Peugeot 307
Design
307s plattform er en videreutvikling av forgjengerne, og ble delt med Citroën Xsara. 307 videreførte Peugeots nye designspråk, som tidligere hadde blitt vist på Peugeot 206 og Peugeot 607. Med sine store frontlykter og bratte panser og frontrute var 307 en stor videreutvikling fra sin forgjenger.
Karosserivarianter
Ved lanseringen kom 307 som tre- og femdørsutgaver, og i 2002 ble modellutvalget utvidet med to stasjonsvogner, kalt 307 Break og 307 SW. Utvendig er de nesten identiske, bortsett fra SW-versjonens sølvgrå takstativ og store panorama-takvindu som standard. Innvendig er 307 Break en konvensjonell stasjonsvogn, mens SW har en valgfri tredje seterad, slik at den blir mer fleksibel.
307 CC, en cabriolet med avtagbart ståltak, ble lansert i 2003.
I 2004 ble en firedørs sedan-versjon av 307 lansert i Kina. 307 blir produsert for det kinesiske markedet av Dongfeng Peugoet-Citroën Automobile. Modellen blir også bygget i Argentina (siden 2006), og lanseres på det spanske markedet høsten 2006.
Ansiktsløftning i 2005
I 2005 fikk modellen en ansiktsløftning, som inkluderte oppgraderte frontlykter og et nytt panser. Bilen fikk også en annerledes støtfanger foran med større luftinntak. Innvendig ble materialer av høyere kvalitet brukt. Ved samme anledning ble 8-ventilede dieselmotorer byttet ut med de nye 1,6-liters dieselmotorene.
307 i rally
Peugeot 307 WRC, en WRC-bil basert på 307 CC, erstattet 206 WRC i World Rally Championship i 2004. Bilen har tatt tre WRC-seire, men ble tatt ut av rally da PSA Peugeot Citroën trakk seg fra WRC etter 2005-sesongen. Den sto på toppen av pallen i Rally Finland i 2004 og 2005, samt i Rally Japan i 2005, alle gangene med Marcus Grönholm bak rattet.
Også norske Henning Solberg har rattet en 307 WRC i verdensmesterskapet i rally.
Jõgeva fylke
Kommuner
Fylket er inndelt i kommuner. Etter en omfattende kommunereform i 2017 består fylket av tre landkommuner (estisk: vallad).
Landkommuner:
Frank Reynolds
Frank Owen Reynolds (født 21. august 1917, død mars 2001) var en britisk landhockeyspiller som deltok i de olympiske leker 1948 i London.
Reynolds vant en olympisk sølvmedalje i landhockey under OL 1948 i London. Han var med på det britiske laget som kom på andreplass i landhockeyturneringen. I semifinalen slo de Pakistan med 2-0 men tapte finalen til India med 0-4. Reynolds spilte alle fem kampene i OL-turneringen.
SV Neulengbach
SV Neulengbach er en fotballklubb fra Neulengbach i nærheten av Wien i Østerrike. Klubben er klart mest kjent for sitt kvinnefotballag.
Neulengbach dannet et kvinnelag i 1996, og de tok over plassen til SV Altengbach etter en samarbeidsavtale mellom de to klubbene. Avtalen var at Neulengbach ble satsningsklubben og Altengbach et slags farmerlag. Neulengbach rykket rett opp til den øverste divisjonen, og fikk en akseptabel femteplass (av åtte lag). Laget kom også til cupfinalen, som de tapte mot Union Kleinmünchen Linz. Imidlertid etablerte Neulengbach seg på toppen av østerriksk kvinnefotball med en andreplass i påfølgende sesong, fulgt av en tredje og to andreplasser.
I 2002/03-sesongen begynte den sterke dominansen. Neulengbach vant serien for første gang, og de fulgte opp med å vinne The Double ved å også ta hjem cupen. Neulengbach dominerer nå så mye at de har vunnet The Double åtte år på rad. Som resultat av denne suksessen, har Neulengbach fått prøve seg i samtlige sesonger av Mesterligaen bortsett fra de to første. I den første lyktes Neulengbach å kvalifisere seg til andre runde, men gikk ut der etter tap for 1. FFC Frankfurt og Athletic Club Neskak Athletic Bilbaos kvinnelag). I neste sesong møtte laget Montpellier i første kvalifiseringsrunde, og kom på andreplass, som betydde at laget var slått ut. I 2005/2006-sesongen kvalifiserte de seg til andre runde på bekostning av blant andre A.S.D. CF Bardolino, men i andre runde møtte de Montpellier igjen, og også 1. FFC Turbine Potsdam, som slo dem hele 12-1. I 2006/07-sesongen gikk det kortere, da ble de slått ut i første kvalifiseringsrunde av islandske Breiðablik. I neste sesong vant de en ikke så veldig vanskelig første kvalifiseringsrunde, men i andre kvalifiseringsrunde tapde de knepent for Bardolino og klart for Arsenal LFC, og var nok en gang ute. I 2008/2009-sesongen kom de nok en gang videre på bekostning av lett motstand til andre kvalifiseringsrunde, for nok en gang å ende på tredjeplass, bak Arsenal og Olympique lyonnais.
I 2009/10-sesongen var Neulengbach automatisk kvalifisert til sekstendelsfinalen, der de slo ut den polske seriemesteren Unia Racibórz. Deretter ventet bedre motstand i italienske Torres Calcio Femminile, som slo ut Neulengbach med to 4-1-seire. Per 2010 er dermed Neulengbach for god for østerriksk toppfotball, men for dårlig for Europa.
Ernest Chambers
Ernest Henry Chambers (født 7. april 1907 i London, død 29. januar 1985) var en britisk syklist som deltok i de olympiske leker 1928 i Amsterdam, 1932 i Los Angeles og 1936 i Berlin.
Chambers vant en olympisk sølvmedalje i banesykling under OL 1932 i Los Angeles. Sammen med sin bror Stanley kom han på andreplass i tandem bak Louis Chaillot  / Maurice Perrin fra Frankrike. Willy Gervin / Harald Christensen fra Danmark kom på tredjeplass.
Fire år tidligere, under OL 1928 i Amsterdam, vant han også en sølvmedalje i tandem, da sammen med John Sibbit. Gullmedaljen ble vunnet av Bernard Leene og Daan van Dijk fra Nederland.
Bjørn Amundsen
Bjørn Amundsen har også spilt en sentral rolle når det skjer store hendelser i mobilnettene i Norge ]Han har stor reiseaktivitet i norske kommuner, med opp mot 200 årlige reisedøgn regnes han for å være blant dem som kjenner Norges geografi best.[ Amundsen har også hatt ansvar for mobildekning på Svalbard, i både norske og russiske bosetninger og områdene rundt Longyearbyen. Han bruker også mye av sin tid for markedsovervåkning av andre operatørers dekning og kontakt med norske medier.
Amundsen er styremedlem i Telenor Kystradio og styreleder i MOVAR IKS siden januar 2019
Fylkesvei 683 (andre betydninger)
I Norge finnes fylkesvei 683 i de følgende fylkene:
Daytona 500
Daytona 500 er et 200-runders, 500 engelske mil (805 kilometer) langt løp i NASCARs Sprint Cup Series, som arrangeres årlig på Daytona International Speedway i Daytona Beach, Florida.
Daytona 500 anses for å være det viktigste og mest prestisjefylte løpet i NASCAR, til tross for at det er likeverdig med alle andre løp i løpet av en NASCAR-sesong. Daytona 500 er det første løpet i sesongen, noe som er relativt unikt i sportssammenheng; ellers er mesterskap eller store arrangementer ofte mot slutten av sesongen. Arrangementet kalles også The Great American Race og The Super Bowl of Stock Car Racing.
Vinneren av Daytona 500 mottar Harley J. Earl-troféet, og vinnerbilen blir utstilt i ett år på Daytona-muséet, et museum og galleri som ligger i tilknytning til Daytona International Speedway.
Minneverdige Daytona-løp
Løpet er en direkte etterfølger til kortere løp som ble avholdt på selve stranden Daytona Beach, men Daytona 500 har blitt arrangert på Daytona International Speedway siden starten i 1959.
1959-1969
Lee Petty vant det første Daytona 500 den 22. februar 1959, foran Johnny Beauchamp. Petty, Beauchamp og Joe Weatherly krysset mållinjen nesten samtidig, og først ble Beauchamp utropt til vinner. Ved å granske målfoto og video i tre dager ble avgjørelsen omgjort, og Petty ble utropt til vinner av det første Daytona 500.
Det første løpet som ble kortere grunnet regnvær var i 1965. Lederbilen, med Marvin Panch bak rattet, og Fred Lorenzen kolliderte i runde 129, idet regnet begynte å falle. Panch kjørte ut av banen, og Lorenzen vant løpet da det ble avsluttet i runde 133. Løpet i 1966, vunnet av Richard Petty, ble også kortet ned til 198 runder grunnet regn.
Justin Charles
Justin Charles (født 28. september 1970) er en tidligere australsk utøver av australsk fotball i VFL/AFL. I 1997 ble han den første utøver av australsk fotball til å teste positivt på anabole steroider (boldenon). Som en følge av dette ble han utestengt i 16 kamper. Han la opp som aktiv i 1998 pga. skadeproblemer.
Daytona 500
1970-1979
Daytona 500 i 1974, vunnet av Richard Petty, ble kortet ned til 180 runder på grunn av kraftkrisen. For å beholde rundeantallet på 200 telte den første runden som nummer 21.
I 1976 ledet Richard Petty i siste runde, da han ble passert av David Pearson. Petty forsøkte å kjøre forbi Pearson i siste sving, men klarte ikke å passere, og traff Pearsons bil. Kontakten førte til at bilene spant ut på gresset, rett før mållinjen. Pettys bil ville ikke starte igjen, mens Pearson klarte å kjøre sin vrakede bil akkurat langt nok til å hoppe over mållinjen, og tok dermed seieren.
Løpet i 1979 var det første TV-sendte løpet. En kollisjon i siste runde, og en påfølgende slåsskamp mellom Cale Yarborough og Donnie Allison (sammen med Donnies bror, Bobby) sørget for nok publisitet til at NASCAR ble lagt merke til. Donnie Allison lå i ledelsen på siste runde, med Yarborough svært tett bak. Da Yarborough forsøkte å snike seg forbi ham på den siste langstrekken forsøkte Allison å blokkere ham. Yarborough nektet å gi seg, og idet han var på vei opp på Allisons venstre side fikk han det venstre hjulparet ut på gresset langs banen, som var vått og gjørmete. Dette førte til at Yarborough mistet kontrollen over bilen, kolliderte med Allisons bil halvveis ned langstrekken, og mens begge førerne forsøkte å innhente kontrollen over bilene kolliderte de flere ganger, før de til slutt krasjet i veggen i nest siste sving. Da bilene stanset, på gresset innenfor banen, begynte Allison og Yarborough å krangle. Bobby Allison kom til og begynte å forsvare broren, og en slåsskamp brøt ut. Richard Petty, som hadde ligget over en halv runde bak ved kollisjonen, tok seieren i løpet.
1980-1989
Daytona 500 i 1988 var det første løpet som krevde bruk av en luftrestriktor. Før løpet var det stor usikkerhet om hvor godt dette ville fungere, men de var påbudt fordi NASCAR følte at hastighetene begynte å nærme seg grensen for hva man kunne kalle forsvarlige, etter Bobby Allisons kollisjon på Talladega Speedway i 1987. I 1988 Daytona 500 slo Bobby Allison sønnen, Davey, som kom på andreplass, og far og sønn feiret sammen. Bobby Allison ble dermed den eldste føreren som noen sinne har vunnet Dayyona 500. Løpet huskes også for Richard Pettys kollisjon. Han snurret rundt i luften, skled langs autovernet og stoppet omsider midt på banen. Dermed ble bilen truffet, og nesten revet i to, av A. J. Foyt og Brett Bodine. Petty slapp unna uten alvorlige skader.
1989 Daytona 500 ble vunnet av Darrell Waltrip, hans første Daytona-seier etter 17 forsøk. (Tilfeldigvis var også bilen han kjørte nummer 17.) Da han ble intervjuet av TV-kanalen CBS' journalist Mike Joy etter løpet ropte Waltrip «Jeg vant Daytona 500! Jeg vant Daytona 500!», før han begynte å danse rundt på området.
1990-1999
Etter å ha forsøkt å ta seier i Daytona 500 i en årrekke virket Dale Earnhardt som en god kandidat til seieren, frem til en rekke hendelser i de siste rundene. I runde 193 snurret Geoff Bodine i den første svingen, noe som sørget for gult flagg. Alle kjørte i serviceområdet, bortsett fra Derrike Cope, som holdt seg ute på banen. Da løpet startet igjen i runde 195 klarte Earnhardt å kjøre tilbake i ledelsen, men på siste runde punkterte han et dekk, da han kjørte over en metallbit som hadde falt ut av den sviktende motoren til Rick Wilson. Da Earnhardts skadde bil mistet fart klarte Cope å passere ham, og vant dermed sin første Winston Cup (nå Sprint Cup)-seier. Dette var den første av to seire for den relativt ukjente Cope i 1990-sesongen.
2000–
I siste sving av siste runde i 2001-løpet ble NASCAR-superstjernen Dale Earnhardt drept i en kollisjon. Dette var det andre løpet etter en regelendring (som ble fjernet etter sesongen 2001), hvor bilene ble kjørt med en liten stripe langs taket og en liten leppe på bakspoileren. Dette var ment for å gi førerne mer krefter, og bidra til å øke antallet ledelsesendringer, men kritikere hevdet det skapte farlige situasjoner. En kollisjon mellom 18 biler i 173. runde, som sendte Tony Stewarts bil på taket, gjorde at løpet ble rødflagget (stoppet), mens sikkerheten på banen ble gjenopprettet. Michael Waltrip, som kjørte sitt første løp for Dale Earnhardt, Inc., vant løpet, mens lagkameraten Dale Earnhardt Jr. kom på andreplass.
I 2002 Daytona 500 kjempet Sterling Marlin mot Jeff Gordon om ledelsen, da de kolliderte. Gordon spant rundt, mens en kjedekollisjon brøt ut bak dem. NASCAR rødflagget løpet, og stoppet resten av feltet på langstrekken. Marlin hadde blitt fortalt at den høyre forskjermen på bilen hans hadde blitt trykket inn i høyre forhjul, og hoppet ut av bilen for å dra skjermen vekk fra dekket. NASCAR-funksjonærer i sikkerhetsbilen hoppet umiddelbart ut og stoppet ham. Fordi ingen har lov til å reparere eller arbeide på bilene under et rødflagg ble Marlin sendt bakerst i feltet, noe som sørget for Ward Burtons seier.
I 2003 vant Michael Waltrip, da regn sørget for at løpet ble kortet ned til 109 runder, mens Dale Earnhardt Jr. vant i 2004, tre år etter farens død, og nøyaktig seks år etter at faren vant Daytona 500.
Kvalifisering
Kvalifiseringsprosedyrene er unike for Daytona 500. Noen førere må kvalifisere seg for en plass i feltet, men siden 2005 er de 35 øverste teamene (regnet ut fra eierpoeng i forrige sesong) garantert en plass. Første startrekke bestemmes ut fra én kvalifiseringsrunde, som vanligvis arrangeres én uke før løpet. (Før 2003 var dette to runder, før 2001 var det tre runder.) Resten av feltet bestemmes av kvalifiseringsløp.
Liste over Daytona 500-vinnere
* Alle løpene over var 500 miles (200 runder) lange, bortsett fra de som er listet under:
Eksterne lenker
Daytona International Speedway
George Sime
George Brander Sime (født 28. februar 1915, død 9. september 1990) var en britisk landhockeyspiller som deltok i de olympiske leker 1948 i London.
Sime vant en olympisk sølvmedalje i landhockey under OL 1948 i London. Han var med på det britiske laget som kom på andreplass i landhockeyturneringen. I semifinalen slo de Pakistan med 2-0 men tapte finalen til India med 0-4. Sime spilte alle fem kampene i OL-turneringen.
Lääne fylke
Lääne, eller Läänemaa, (estisk: Lääne maakond) er et av 15 fylker i Estland. Det ligger vest i landet. Lääne grenser til Østersjøen i nord, Harju i nordøst, Rapla i øst, Pärnu i sør og øyene Saare og Hiiu i vest.
Kommuner
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og to landkommuner (estisk: vallad).
Jordens magnetfelt
Jordens magnetfelt er kan tilnærmes ved en magnetisk dipol med den ene polen nære den geografiske nordpolen og den andre polen nær den geografiske sydpolen. En tenkt linje mellom de to magnetiske polene ville helle med cirka 11,3° mot jordens rotasjonsaksel.
Rent fysisk og definisjonsmessig er den magnetiske polen som fins nær nordpolen en magnetisk sydpol, ettersom en magnetisk nordpol dras mot den. Av samme grunn finnes det i fysisk sammenheng jordens magnetiske nordpol ved sydpolen. I daglig tale mener man imidlertid magnetpolen ved nordpolen når man snakker om den magnetiske nordpolen og magnetpolen ved sydpolen når man snakker om den magnetiske sydpolen.
Jordas magnetfelt blir trolig dannet rundt den ytre kjernen, som består av smeltet jern. På grunn av små avvik i temperaturen i smeltemassen oppstår det såkalte konveksjonsstrømmer, som sammen med jordas rotasjon holder det smeltede jernet i konstant bevegelse. Bevegelsen skaper en elektrisk strøm som induserer et magnetfelt som igjen setter mer av jernet i bevegelse – en prosess kjent som geo-dynamoen.
Det magnetiske feltet strekker seg titusentalls av kilometer ut i verdensrommet og danner der magnetosfæren
Den magnetiske sydpol og nordpol har byttet plass mange ganger, det har som regel gått 200,000–300,000 år mellom hver gang. Men nå er det omkring 786,000 år siden polene byttet plass forrige gang. Selv om det nå er gått så lang tid og at magnetfeltet de siste 160 år har blitt svakere, noe som kan tyde på en snarlig polvending, mener forskerne at det går minst 500 år før det skjer.
Forskernes data viser at jordas magnetfelt svekkes i tiden opp mot et polskifte, men en datasimulering viser at magnetfeltet aldri forsvinner helt. Svekkelse i magnetfeltet gjør jorda mer utsatt for stråling fra rommet.
Se også
Geomagnetiko Geomagnetism Jeomanyetizma
Harald Christensen
Harald Christensen (født 9. april 1907 i Kolding, død 27. november 1994 i København) var en dansk syklist som deltok i de olympiske leker 1932 i Los Angeles.
Christensen vant en olympisk bronsemedalje i banesykling i OL 1932 i Los Angeles. Sammen med Willy Gervin kom han på tredjeplass i tandem bak Louis Chaillot / Maurice Perrin fra Frankrike og brødrene Ernest og Stanley Chambers fra Storbritannia.
Olav Arnstad
Olav Johnsen Arnstad (født 29. november 1870 på Skatval i Nord-Trøndelag, død 7. januar 1948 samme sted) var en norsk gårdbruker og politiker for Venstre, senere Bondepartiet.
Han vokste opp på Østre Hollan på Skatval som sønn av gårdbruker og ordfører John O. Arnstad og hustru Eli Johnsdatter Hollan. Han var eldre bror av gårdbruker og ordfører John Arnstad. Han gikk Ole Kristian Kuløys folkehøyskole på Sæter (Setran) i Frol, og overtok Østre Hollan etter sin far som relativt ung. Olav Arnstad fikk et ry som en dyktig bonde. Han giftet seg i 1896 med Ingebjørg Fiskvik, datter av lærer, klokker og herredskasserer Søren Fiskvik og Mette Hammer. Blant hennes søsken var organist og herredskasserer Sæmund Fiskvik og sparebankkasserer og ordfører i Åsen Ragnar Fiskvik. Olav og Ingebjørg fikk fem barn. De overlot gården til eldstedatteren Eli og svigersønnen Hågen A. Valstad i 1933.
Arnstad var medlem av Skatval herredsstyre 1908–1919 og 1923–1928, valgt på Jordbrukernes liste 1908–1910, på Venstres liste 1911–1919 og på Bondepartiets liste 1923–1928. Han var Skatvals varaordfører 1917–1919 og 1923–1928, forlikskommissær 1917–1920 og fungerende formann i skolestyret i 1918. Han var lenge Venstres leder i bygda, men inntok en ledende rolle i Skatval bondeparti fra 1920/1921. I 1925 ble han også formann i Skatval fedrelandslag, men dette gikk raskt i oppløsning.
Han innehadde en rekke andre offentlige og organisatoriske verv, blant annet som styremedlem i Inn-Trøndelag skogselskap, formann i Skatval meieri, styremedlem i Skatval handelslag, formann i Skatval hesteforsikringslag, formann i Stjørdal og Hegra hestavlslag, styremedlem i Skatval kvegavlsforening, formann i Skatval landbrukslag, formann i Skatval ungdomslag, formann i Aglo skytterlag og formann i Idrettslaget Fram.
Adolf Butenandt
Adolf Friedrich Johann Butenandt (født 24. mars 1903 i Lehe, Bremerhaven, død 18. januar 1995 i München) var en tysk biokjemiker og nobelprisvinner. Han var president for Max-Planck-Gesellschaft fra 1960 til 1972.
Butenandt ble tildelt Nobelprisen i kjemi i 1939 for sitt arbeid med kjønnshormoner, men den tyske regjeringen tillot ikke Butenandt å motta prisen. Butenandt ble senere tildelt nobelprisdiplomet og medaljen, men ikke pengene.
Han mottok også en lang rekke andre ordener, utmerkelser og æresdoktorgrader.
Han meldte seg inn i NSDAP i 1936.